# Infinity Pool

Infinity Pool és una pel·lícula de terror i ciència-ficció escrita i dirigida per Brandon Cronenberg. Protagonitzada per Alexander Skarsgård, Mia Goth i Cleopatra Colemanal, va ser estrenada el 2023. La pel·lícula ressegueix un escriptor en dificultats que coneix una estranya dona durant les vacances i de seguida descobrirà una macabra tradició local. S'ha subtitulat al català.
Tot i que Cronenberg va començar a desenvolupar el projecte el 2019 a partir de vivències personals, la producció es va ajornar fins al 2021. Infinity Pool es va estrenar al Festival de Cinema de Sundance el 22 de gener de 2023 i es va estrenar al Canadà el 27 de gener. La crítica cinematogràfica en va elogiar l'atmosfera i la direcció de Cronenberg.

## Argument

El novel·lista James Foster i la seva esposa passen les vacances en un complex turístic de luxe al país imaginari de la costa de Li Tolqa, on està en marxa un festival local. El conflicte matrimonial crònic de la parella s'agreuja quan Gabi, una fan de l'única novel·la que l'autor ha publicat, els convida a passar temps amb ella i el seu marit Alban. Tots quatre sopen i decideixen passar l'endemà conduint pel camp, tot i que se'ls ha advertit que els turistes han de romandre al recinte en tot moment.

## Producció

El rodatge va durar cinc setmanes, començant el 6 de setembre de 2021 al complex Amadria Park de la ciutat croata de Šibenik. Després de dotze dies la producció es va traslladar a Budapest on es va completar el rodatge. La postproducció va tenir lloc a Toronto durant la segona meitat de 2022.
L'estrena europea de la pel·lícula es va celebrar al 73è Festival Internacional de Cinema de Berlín a la secció paral·lela Berlinale Special. La pel·lícula es va estrenar al sistema de televisió de vídeo a la carta el 14 de febrer de 2023.
Comparant-la amb Possessor, el film amb què Cronenberg va guanyar els premis a la millor pel·lícula i millor direcció al LIII Festival Internacional de Cinema Fantàstic de Catalunya, en una crítica a Los Angeles Times, Katie Walsh va escriure que Infinity Pool «és de més gran abast que la seva predecessora, la narració és més nítida, divertida i més perversa». Meagan Navarro de Bloody Disgusting va destacar-ne «el sentit de l'estil de Cronenberg, combinat amb una sensació implacable de por i tensió i dos protagonistes totalment captivadors i depravats garanteixen que valgui la pena entrar en aquestes aigües provocadores».

## Referències

* ↑ Olsen, Mark «Brandon Cronenberg breaks down 'Infinity Pool,' the most disturbing film at Sundance». , 22-01-2023.
* ↑ Serra, Xavi. «El terror amb segell de Sundance sacseja la Berlinale». Ara, 22-02-2023. [Consulta: 12 març 2023].
* ↑ «Infinity Pool». Goita què fan, ara!. [Consulta: 30 octubre 2023].
* ↑ Goodfellow, Melanie. «Celluloid Dreams boards Brandon Cronenberg's Infinity Pool (exclusive)». Screen Daily, 10-05-2019. Arxivat de l'original el 10 maig 2019. [Consulta: 10 maig 2019].
* ↑ Miska, Brad. «Brandon Cronenberg Opens the Luxurious 'Infinity Pool'». Bloody Disgusting, 13-05-2019. Arxivat de l'original el 11 maig 2020. [Consulta: 13 maig 2019].
* ↑ Evans, Chris. «Cronenberg's Infinity Pool to film in Croatia and Hungary». KFTV.com, 17-11-2020. Arxivat de l'original el 17 novembre 2020. [Consulta: 17 novembre 2020].
* ↑ Squires, John. «'Infinity Pool': Alexander Skarsgård Set to Star in Next Sci-fi Thriller from Brandon Cronenberg». Bloody Disgusting, 23-06-2021. Arxivat de l'original el 23 juny 2021. [Consulta: 23 juny 2021].
* ↑ Beth, Amy. «How to Watch 'Infinity Pool': Showtimes and Release Date». collider.com, 24-01-2023. Arxivat de l'original el 29 gener 2023. [Consulta: 29 gener 2023].
* ↑ Willmore, Alison. «The Numbing Spectacle of Infinity Pool». Vulture, 27-01-2023. Arxivat de l'original el 2 febrer 2023. [Consulta: 2 febrer 2023].
* ↑ Zurro, Javier. «El hijo de Cronenberg se ríe de los ricos en 'Infinity Pool', un festín de sexo, sangre y perversión» (en castellà), 25-01-2023. [Consulta: 12 març 2023].
* ↑ D'Alessandro, Anthony. «Brandon Cronenberg Opens the Luxurious 'Infinity Pool'». Deadline Hollywood, 23-06-2021. Arxivat de l'original el 6 gener 2022. [Consulta: 23 juny 2021].
* ↑ Zajović, Milena. «PRODUCTION: Brandon Cronenberg Shoots New Feature in Croatia and Hungary». Film New Europe Association, 04-10-2021. Arxivat de l'original el 4 octubre 2021.
* ↑ «Brandon Cronenberg's Infinity Pool filming in Šibenik, Croatia». Hrvatski audiovizualni centar, 01-10-2021. Arxivat de l'original el 1 octubre 2021. [Consulta: 1r octubre 2021].
* ↑ Roxborough, Scott. «Berlin Fest Adds World Premieres of John Malkovich's 'Seneca,' Alex Gibney's Boris Becker Doc». The Hollywood Reporter, 20-12-2022. Arxivat de l'original el 19 gener 2023. [Consulta: 20 desembre 2022].
* ↑ Squires, John. «Surprise, Brandon Cronenberg's 'Infinity Pool' Starring Mia Goth Now Available at Home!» (en anglès americà). Bloody Disgusting, 14-02-2023. Arxivat de l'original el 14 febrer 2023. [Consulta: 14 febrer 2023].
* ↑ Walsh, Katie. «Review: Brandon Cronenberg's weird and wonderful 'Infinity Pool' is a unique ride». Los Angeles Times, 25-01-2023. Arxivat de l'original el 26 gener 2023. [Consulta: 26 gener 2023].
* ↑ Navarro, Meagan. «'Infinity Pool' Sundance Review – Provocative Horror Movie Pushes Its R-Rating» (en anglès americà). Bloody Disgusting!, 22-01-2023. Arxivat de l'original el 26 gener 2023. [Consulta: 26 gener 2023].